Odjek
<s>Odjek, jeka ili eho (grč. ἠϰώ), u fizici, je vraćanje emitiranih valova zbog odbijanja od neke površine, tako da reflektirani val dolazi promatraču sa zakašnjenjem u odnosu na izvorni val.</s><s>Ako je poznata brzina širenja valova, mjerenjem vremena koje protekne od odašiljanja valova do pojave jeke može se izračunati udaljenost reflektirajuće površine od mjesta emitiranja.</s><s>Na načelu odbijanja elektromagnetskih valova temelji se radar.</s><s>Ljudsko uho čuje jeku zvučnih valova kada je vremenski razmak između odašiljanja i povratka vala veći od 0,1 sekunde, što odgovara duljini puta od približno 34 metra ili udaljenosti reflektirajuće površine od 17 metara.</s><s>Pri manjoj udaljenosti nastaje miješanje obaju valova (pajeka).</s>

<s>Pajeka ili pazvuk 
Pajeka ili pazvuk je produljenje trajanja zvuka nastalo zbog refleksije unutar zatvorenoga prostora.</s><s>Takve refleksije zvuka mogu, osobito u velikim dvoranama, onemogućiti slušanje govora ili glazbe, jer se zbog pazvuka produljeni zvukovi slijevaju s onima proizvedenima poslije.</s><s>Zato se u velikim dvoranama nastoji refleksija zvuka smanjiti reljefnim plohama na zidovima, tapeciranjem namještaja i slično.</s>

<s>Objašnjenje</s>

<s>Kad se zvučni valovi šire od svog izvora u nekoj prostoriji, oni brzo udare o stijenu prostorije na kojoj se djelomično odbiju (reflektiraju), a djelomično upiju (apsorbiraju), pri čemu se zvučna energija pretvara u toplinsku energiju.</s><s>Reflektirani valovi pojačavaju zvučne valove koji dolaze direktno od izvora zvuka.</s><s>Ovo pojačanje jakosti zvuka zbog reflektiranih valova zove se dozvuk i traje toliko dok apsorbirana zvučna energija nije jednaka energiji koju odašilje (emitira) izvor zvuka.</s><s>Dozvuk u dobrim akustičnim dvoranama traje od 0,05 do 0,1 sekunde, i nakon toga je jakost zvuka stalna ako izvor zvuka odašilje ton jednake jakosti.</s><s>Ako izvor zvuka prestane odašiljati ton, jakost zvuka, a time ni jakost glasa neće pasti odmah na nulu jer se odaslani zvučni valovi šire i dalje u prostor.</s><s>Ti se zvučni valovi nekoliko puta odbijaju i pri tom upijaju, dok se konačno zvučna energija potpuno ne upije, a jakost zvuka padne na nulu.</s><s>To postepeno utišavanje zvuka zove se odjek, koji naročito ima veliku važnost u akustici prostorija.</s><s>Pod odjekom se razumijeva vrijeme u sekundama dok jakost zvuka od svoje početne vrijednosti ne padne na milijunti dio.</s><s>U dobrim akustičnim dvoranama traje odjek od 1 do 2,5 sekunde.</s><s>Traje li odjek više od 4 sekunde, dolazi do iskrivljenja zvuka i govora.</s><s>Ta pojava iskrivljenja zvuka zbog predugog odjekivanja zove se pazvuk ili pajeka.</s><s>Da se to spriječi, mora se povećati upijanje (apsorpcija) zvuka tako da se stijene dvorane pokriju materijalom koji manje odbija, a više upija zvučnu energiju.</s><s>Što je veće upijanje zvuka u nekoj prostoriji, to je manji odjek.</s>

<s>Izvori</s>

<s>Akustika</s>

